<diacritize> Lehin eyi, eni ti mo tun se akiyesi ni okunrin kan bayii oruko eni ti n je Ibanuje-isale. N ko ki okunrin naa daadaa nitori lati ojo ti mo ti mo on n ko ri erin lenu re ri. o je okan ninu awon won-onni ti won ti ni iwa buruku ni pe ki won maa fa oju ro nigba gbogbo, ko si eni ti o n mo igba ti inu won ba dun yato si igba ti ko dun. Bee iru iwa yii ni n so ni loruko, o n so anfaani eniyan nu, a maa so eni titobidi eniyan kekere, omoluwabi ti o ba ri i pe iwa iru eleyii n di ti oun ni lati yara yago fun iwa naa nitori abawon ni lara eni. Nigba ti mo ri Ibanuje-isale oju kekere ni mo fi wo o, nigba ti mo si maa ki i, mo ki i bi eniyan yepere. <yor>Lẹhìn èyí, ẹni tí mo tún ṣe àkíyèsí ni ọkùnrin kan báyìí orúkọ ẹni tí ń jẹ Ìbànújẹ-ìsàlẹ. N kò kí ọkùnrin náà dáadáa nítorí láti ọjọ tí mo ti mọ ọn n kò rí ẹrín lẹnu rẹ rí. ó jẹ ọkan nínú àwọn wọn-ọnnì ti wọn ti ni ìwà burúkú nì pé kí wọn máa fa ojú ro nígbà gbogbo, kò sí ẹni tí ó ń mọ ìgbà tí inú wọn bá dùn yàtọ si ìgbà tí kò dùn. Bẹẹ irú ìwà yìí ní ń sọ ni lórúkọ, ó ń sọ àǹfààní ènìyàn nù, a máa sọ ẹni títóbidi ènìyàn kékeré, ọmọlúwàbí tí ó bá rí i pé ìwà irú eléyìí ń di ti òun ní láti yára yàgò fún ìwà náà nítorí àbàwọn ni lára ẹni. Nígbà tí mo rí Ìbànújẹ-ìsàlẹ ojú kékeré ni mo fi wò ó, nígbà tí mo sì máa kí i, mo kí i bí ènìyàn yẹpẹrẹ. 